
Европейският земеделски фонд за развитие на селските райони 
Европа инвестира в селските райони

РАЗДЕЛ X : ТЕХНИЧЕСКА СПЕЦИФИКАЦИЯ


ТЕХНИЧЕСКА СПЕЦИФИКАЦИЯ

ЗА ОБЩЕСТВЕНА ПОРЪЧКА,  ЧРЕЗ ПУБЛИЧНО СЪСТЕЗАНИЕ  С ПРЕДМЕТ:

[bookmark: _GoBack]Упражняване на независим строителен надзор по време на строителството на обект: „Открита спортна площадка в УПИ III-2901, кв. 112, гр. Мъглиж”


I.ОБЩА ЧАСТ
[bookmark: _Hlk8223419]Възлагането на настоящата поръчка е свързано с изпълнението на Договор № BG06RDNP001-7.007-0008-C01 от 03.05.2019 г., който се осъществява с финансовата подкрепа на Програма за развитие на селските райони за периода 2014-2020 г., подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.
Строителните работи по проекта  предвиждат изпълнение на  следните дейности в обхват: машинен изкоп земни маси; подравняване, изравняване и трамбоване на земната основа; натоварване земни маси и транспорт на депо; доставка, разстилане и трамбоване на фракция 15-30 мм (дебелина на слоя 15 см); доставка, разстилане и трамбоване на фракция 0-4 мм (дебелина на слоя 10 см); полагане на многофункционална изкуствена трева за футбол с h=60 мм, цвят - два нюанса на зелено; депониране, довозване до 1км и обратен насип с земни маси; доставка и монтаж на врата с мрежа за мини футбол; доставка и монтаж на корнер флаг и разчертаване на площадка

II. ЦЕЛИ НА НАСТОЯЩАТА ОБЩЕСТВЕНА ПОРЪЧКА И ОЧАКВАНИ РЕЗУЛТАТИ

1. ЦЕЛ: Избор на изпълнител притежаващ необходимата професионална компетентност и квалификация за упражняване на строителен надзор при изпълнение строителството на обекта, с оглед гарантиране законосъобразното му и качествено изграждане и успешното му въвеждане в експлоатация.

2. ОЧАКВАН РЕЗУЛТАТ

Успешно изпълнен и въведен в експлоатация обект: „Открита спортна площадка в УПИ III-2901, кв. 112, гр. Мъглиж”.


III. ИЗИСКВАНИЯ ЗА ИЗПЪЛНЕНИЕ НА ПОРЪЧКАТА

При изпълнение на поръчката, Изпълнителят следва да спазва действащата приложима  нормативна и поднормативна уредба. 
Изпълнителят носи отговорност за дейностите и задълженията му като участник в инвестиционния процес, регламентирани в чл. 168 от ЗУТ, както и за тези произтичащи от чл. 178 от ЗУТ. Строителният надзор се изпълнява в задължителния обхват съобразно изискванията на ЗУТ, изискванията на Наредба № 3 от 2003 г. за съставяне на актове и протоколи по време на строителството, с отчитане на изискванията на Наредбата за съществените изисквания към строежите и оценяване съответствието на строителните продукти.

IV.ОБХВАТ НА УСЛУГАТА
Изпълнителят извършва надзор по време на строителството върху всички видове строително-монтажни работи, които се изпълняват от строителя на обекта, в съответствие със законовите правомощия и задължения на Изпълнителя като лице, упражняващо строителен надзор на строежа. В съответствие с изискванията на Наредба № 3 от 2003 г. за съставяне на актове и протоколи по време на строителството Изпълнителят:

1. Участва в съставяне на протокол Образец 1 за предаване и приемане на одобрения инвестиционен проект и разрешение на строеж за изпълнение на конкретния строеж; съставя протокол Образец 2 за откриване на строителна площадка и определяне на строителна линия и ниво на строежа, при влязло в сила разрешение за строеж.  
В 3 (три) дневен срок от съставянето на този протокол заверява Заповедна книга на строежа, а в 7 (седем) дневен срок от заверката уведомява писмено общината, специализираните контролни органи и Регионалната дирекция за национален строителен контрол (РДНСК) за заверената заповедна книга; 
2. Подписва всички актове и протоколи по време на строителството, които се съставят по реда на действащото законодателство, за които е оправомощен да бъде съставител или лице извършило проверка, или лице в присъствието на което е съставен  документа.
3.В изпълнение на своите задължения Изпълнителят:
3.1. Упражнява строителния надзор върху строежите,  чрез екип от правоспособни физически лица с доказан професионален опит и технически компетентности, необходими за осъществяване на дейностите за оценяване на съответствието на проектите и за упражняване на строителен надзор. Екипът трябва да отговаря на изискванията на чл. 6, ал. 2 от Наредба на Министерския съвет за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор;
3.2 Осигурява необходимата организация за ефективна надзорна дейност и комуникацията в и на своя екип по отношение законосъобразното започване на строежите, проверките свързани с изпълнението на строежите съобразно одобрените инвестиционни проекти и изискванията по чл. 169, ал. 1 от ЗУТ;
3.3 По време на изпълнение на строителните  работи осигурява постоянно присъствие на експертите от своя екип по всички проектни части като представя пред Възложителя доказателства за това на работните заседания, провеждани в присъствие на Възложителя; присъства на всички заседания между участниците в СМР, независимо по чие искане или по работен план-график се провеждат, като всеки път докладва за основните дейности (видове работи) от строежите, за които до този момент е упражнен текущ строителен надзор по строителството, съставените документи (актове), както и за възникнали проблеми (ако има такива) и съответно необходимите мерки за решаването им;
3.4 Извършва необходимите проверки и носи отговорност за спазване на изискванията за здравословни и безопасни условия на труд в строителството, недопускане на увреждане на трети лица и имоти вследствие на строителството, годността на строежа за въвеждането му в експлоатация в т.ч. оценката за енергийна ефективност;
3.5 Извършва контролни проверки на доставените на строежа строителни продукти (вкл. продукти, които представляват система от компоненти), които се влагат в сградите при тяхното обновяване, за да се осигури спазването на изискването на чл. 169а, ал. 1;
3.6 Извършва проверки за съответствие на: техническите показатели на доставените строителни продукти с данните в представените от строителя сертификати и протоколи от изпитвания, със заложените в инвестиционния проект технически показатели, както и с техническата документация за продуктите от офертата на строителя и от одобрената количествено-стойностна сметка за обекта;
3.7 Контролира чрез необходимите проверки, измервания и изчисления реално извършените видове и количества СМР на строежа, които на съответния етап от изпълнение на СМР се удостоверяват от строителя с протокол за приемане на изпълнените строително-монтажни работи, акт (образец № 19). След извършените проверки на място и установено съответствие, подписва акта;
3.8 Извършва проверки на актовете за заплащане на извършените СМР (образец № 19), дали количествата заложени в тях съответстват на количествата отразени в съставените актове по Наредба №3, като  удостовери извършената проверка с подписа си.
3.9 Контролира качеството на извършваните СМР и предотвратява с действията си по компетентност нарушаването на технологичната им последователност, чрез издаването на предписания и заповеди, които вписва в заповедната книга на строежа;
3.10 Контролира задължителното изпълнение на заповедите на проектанта на обекта, вписани в заповедната книга на строежа, свързани с авторското му право и не допуска действия от страна на строителя, които биха довели до неспазване на изработения от проектанта, съгласуван и одобрен инвестиционния проект на всеки подобект;
3.11 Взема решения за спиране и пускане на строежите;
3.12 Упражнява функциите на координатор по безопасност и здраве за етапа на строителството на всеки един строеж, в пълния обем предвиден в чл. 11 на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи;
3.13. В рамките на 2 (два) работни дни Изпълнителят изготвя писмено констатации, които представя на Възложителя, ако възникне необходимост от промени във видовете работи на строежа, във връзка с обстоятелства, които не са могли да бъдат предвидени по време на процеса на проектиране, но задължително преди тези промени да са извършени от строителя. Констатациите включват подробно описание на причините и необходимостта от възникналите промени, приложение към основния файл с констатации, съдържащо доказателствен снимков материал – монтаж върху хартиен носител на местата, където са установени проблемите; при необходимост от съставяне на екзекутивна документация на строежа, след фактическото му завършване;
3.14 Заверява екзекутивната документация заедно с останалите участници в строителството;
3.15. Изготвя окончателен доклад до Възложителя, съгласно изискванията на ЗУТ, след приключване на строителните и монтажни работи. Докладът се представя на хартиен носител в 2 (два) екземпляра, всеки от които е придружен с електронен носител във формат .pdf, съответстващ на хартиения. Електронното копие на доклада се представя на CD носител.

МЯСТО НА ИЗПЪЛНЕНИЕ
Гр. Мъглиж

СРОК ЗА ИЗПЪЛНЕНИЕ НА ПОРЪЧКАТА
1.Възлагането на функциите на строителен надзор е в периода от сключване на договора за изпълнение на услугата до издаване на Удостоверение за въвеждане в експлоатация.
2. Определеният Консултант следва да упражнява функциите на координатор по безопасност и здраве в периода от заверяване на Заповедната книга до подписването на Констативен акт обр. 15 (без забележки).
3. Изготвянето и предаването на окончателен доклад по чл. 168, ал. 6 от ЗУТ, трябва да бъде не повече от 30 календарни дни, след подписване на  Констативен акт обр. 15 и представяне на необходимите становища от специализираните контролни органи и Възложителя,.
4. Съставянето и предаването на технически паспорт по чл. 176а, ал. 1 от ЗУТ за строежа следва да бъде в срок не повече от 30 календарни дни, след подписване на Констативен акт обр. 15.

Важно! На основание чл. 48, ал. 2 от ЗОП, Всяко посочване на стандарт, спецификация, техническа оценка, техническо одобрение или технически еталон се допълва с думите „или еквивалентно/и“!


------------------------------------------------------ www.eufunds.bg ------------------------------------------------------

Проект  „Открита спортна площадка в УПИ III-2901, кв. 112, гр. Мъглиж“, Административен договор № BG06RDNP001-7.007-0008-C01/ 03.05.2019 г., за предоставяне на безвъзмездна финансова помощ по Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“, финансиран от Програма за развитие на селските райони 2014-2020 г., съфинансирана от Европейския съюз чрез Европейския земеделски фонд за развитие на селските райони.

